ওদিকে উদ্বোধনের মশাল জ্বালানোর সম্মান তিনিই পাচ্ছেন জানার পরেও বুড়ো বয়সে তিন নম্বর বিয়ে করে তীব্র সমালোচনার মুখে পেলে। ফুটবলসম্রাটের সমালোচনায় মুখর ব্রাজিলের সংবাদ মাধ্যম। তাদের বক্তব্য, অন্তত এই সময়টায় পেলে বিয়েটা নাও করতে পারতেন। কিন্তু বিশ্ব মানচিত্রে ফুটবলের দেশের এক নম্বর আইকনকে তা সত্ত্বেও বঞ্চিত করা হচ্ছে না মশাল প্রজ্বলনের গৌরব থেকে। দেশে অনেক অলিম্পিকস সোনাজয়ী। তবু হাঁটাচলার সমস্যায় ক্রমশ অশক্ত হয়ে পড়া পেলেই বিশ্বের পাঁচ মহাদেশ ঘুরে আসা মশাল নিয়ে উঠবেন। অন্তত সে রকমই খবর। তবে স্পন্সরদের চাপ আছে আবার পেলের উপর। শোনা যাচ্ছে, তার নিজস্ব স্পন্সরের সবুজ সঙ্কেত না এলে পেলে শেষ পর্যন্ত সরেও দাঁড়াতে পারেন।